Kviz

**Kviz** je vrsta društvene igre zasnovane na ispitivanju znanja i vještina iz različitih područja, najčešće takmičarskog karaktera. U nekim državama kviz je vrsta testa u obrazovanju kao pokazatelj znanja, vještina ili sposobnosti.

## Porijeklo
Edip se, odgovarajući na Sfinginu zagonetku, (uvjetno) smatra prvim sudionikom kviza u povijesti.

Riječ "kviz" potječe iz engleskog jezika, od riječi *quiz*.

Prema urbanoj legendi riječ "kviz" izmislio je vlasnik Dablinskog kazališta Richard James Daly. On se okladio da će u roku od 24 sata uvesti novu riječ bez značenja koja će se ustaliti u govoru i ući u engleski jezik. Dobio je okladu tako što je unajmio skupinu dječaka koji su kredom po zidovima u cijelom Dablinu ispisivali riječ "quiz". Sutradan je riječ već postala popularna jer su se ljudi međusobno pitali za njeno značenje.

Međutim, riječ se u engleskom jeziku spominje i ranije (1782) u značenju "čudak".

Po jednoj teoriji, jezikoslovci povezuju riječ *quiz* s riječima *question* (pitanje) i *inquisitive* (radoznao). Po drugoj teoriji, *quiz* potječe od *quis* (*to quiz*, upitati), odnosno od latinskog *Qui es?* (tko si ti?).

## Popularizacija
Igra je u javnost ušla preko radija ranih 1930-ih u SAD, a svoj vrhunac popularnosti radijski kvizovi postigli su 1940-ih. 1950-ih počeo je zamah televizijskih kvizova. Pod američkim utjecajem ubrzo su se proširili i po Evropi.

U Hrvatskoj su također stekli veliku popularnost. Najistaknutiji autor bio je Lazo Goluža, čiji su kvizovi *Tri, dva, jedan... ali vrijedan*, *Pješčani sat*, *Brojke i slova* i *Kviskoteka* postigli masovnu gledanost u čitavoj SFRJ.

## Takmičenje
I danas su kvizovi veoma popularni. Javljaju se u više oblika, u različitim medijima i s različitom organizacijom:

### Televizijski kvizovi
Najbrojniju publiku još uvijek imaju televizijski kvizovi. Većina kvizova ima neku svoju shemu takmičenja pa mogu biti pojedinačni ili skupni, između sebe ili "protiv televizije". Neki popularniji kvizovi u Hrvatskoj su:
* 1 protiv 100
* Kviskoteka
* Najslabija karika
* Tko želi biti milijunaš?

### Radijski kvizovi
Kod radijskih kvizova obično pojedinac odgovara na pitanja do postizanja cilja (osvajanja nagrade) ili do netočnog odgovora.

### ''Pub''-kvizovi
Ova vrsta kvizova popularna je na zapadu, naročito u engleskim pubovima (*[[Pub quiz]]*, *Quiz Nights* ili *Trivia nights*). Studija iz 2009. procjenjuje broj kvizova na 22.445 tjedno u UK.. U njima sudjeluju takmičari u timovima, a cilj je skupljanje poena. Nagrade mogu biti različite, kao na primjer sanduk pića, razni vaučeri, a ako se za sudjelovanje u kvizu plaća kotizacija, nagrade mogu biti i novčane.

Za razliku od UK, u SAD je koncept *pub*-kvizova komercijaliziran pa tako više kviz-kompanija organiziraju kvizove u barovima i restoranima, a sudjelovanje se redovito plaća.

### Računalne igre
Postoji više kvizova izdatih kao računalne igre. Neki uspješni kvizovi su izdati i kao računalne igre, npr. *[[Who Wants to Be a Millionaire?]]*. Kvizovi se mogu igrati i *on-line* preko interneta, kao npr. Fun Trivia.

### Školski kvizovi
Školski kvizovi se često organiziraju kao takmičenja između škola. Cilj im je da kroz igru motiviraju učenike za učenje i postizanje boljih rezultata u školi, na primjer u Hrvatskoj ekološki kviz "Lijepa naša" i "Baština čovječanstva".

U nekim zemljama (SAD, Kanada, Indija) kvizovi predstavljaju vrstu kraćih i jednostavnijih testova za provjeru znanja učenika ili studenata.

## Svjetski rekordi
Po Guinnessovoj knjizi rekorda najveći kviz, pod nazivom "Kviz za život", održan je 11. XII. 2010. u belgijskom gradu Gentu i na njemu je sudjelovalo 2.280 takmičara.

Po istom izvoru, televizijski kviz koji se najduže emitira je *It's Academic*. On se kontinuirano emitira od 7. X. 1961. na američkoj televiziji NBC4.

## Povezano
* Test

## Reference

## Vanjske veze
* Kviz: Koliko znate o Kini i Turskoj?, ''CNN'' 2010.  
* ''On-line'' kviz, web-stranica ''Fun Trivia'' 
* Ekološki kviz "Lijepa naša" učenika i učenica osnovnih i srednjih škola